heneghans tavern SKIPPERDEE’S SWEET PARLOR
Tag Archives: heneghans tavern	Richard Zampella: Owner & Operator of Skipperdee’s ‘Niks fout’ met koop van toilette in Ekurhuleni | Netwerk24
‘Niks fout’ met koop van toilette in Ekurhuleni
Deur Tshidi Madia, News24 11 Julie 2019 16:12
Die geld wat gebruik is om chemiese toilette in Ekurhuleni aan te koop was nodig om by die teiken uit te kom dat elke vyf gesinne een toilet het, soos bepaal word in die nasionale behuisingskode.
Só het Mzwandile Masina, burgemeester van Ekurhuleni, Woensdag op ’n mediakonferensie in Germiston gesê.
Die stad het 39 000 chemiese toilette aan sowat 600 000 mense voorsien, wat meer is as die 9 000 toilette wat aanvanklik beplan is.
Mzwandile Masina, huidige burgemeester van die Ekurhuleni-metro. Foto: Gallo Images
Dit het volgens Masina die begroting tot R872 miljoen laat styg, en nie R1,9 miljard soos die ondersoekeenheid amaBhungane berig het nie.
Luidens die berigte was die voorsiening van toilette ’n word-gou-ryk-skema vir onderpresterende kontrakteurs.
Daar is ook beweer dat die projek, wat oor drie jaar gestrek het, begin is met 16 klein verskaffers en dus baie inwoners met vuil en stukkende toilette gelaat het.
Masina sê alles was in orde met die tender en dat toesighouding gedoen is.
“Stadsamptenare het die oprigtingsterreine besoek en die aantal toilette wat nodig is bepaal deur die informele woonplekke in die omgewing te tel.”
Hy sê die tender is toegeken in die tyd van sy voorganger, Mondli Gungubele – “maar ek sal nie hier sit en vingerwys na Bra Mondli nie, want ek verwag nie van die persoon wat ná my kom om dit te doen nie”.
“Onthou, politieke toesighouding is om die vraag te kan beantwoord of daar 39 000 toilette afgelewer is. Ja, daar is. Word hulle skoongemaak soos die kontrak bepaal? Die antwoord is ja. Is daar iets verkeerds wat daaruit gekom het? Die antwoord is nee.”
Onthou, politieke toesighouding is om die vraag te kan beantwoord of daar 39 000 toilette afgelewer is. Ja, daar is. Word hulle skoongemaak soos die kontrak bepaal?
Masina sê die stad soek na ’n permanente oplossing wat insluit om aan mense gedienste grond te gee om hul eie woonplekke te bou. Mense wat grond onwettig beset sal nie deur die munisipaliteit gehelp word nie, sê hy.
Dit is wel volgens hom ’n uitdaging om die hele tyd oplossings te vind, want daar sal altyd informele nedersettings wees.
Masina sê die baie probleme met kragvoorsiening is veral weens onwettige meters en aansluitings, en kabels wat al hoe gereelder gesteel word.
Die stad sal met ’n bewusmakingsveldtog begin en probeer om nouer met Eskom saam te werk.
Meer oor: Mzwandile Masina | Ekurhuleni | Munisipaliteite
R1,9-miljard-tender: ‘Kyk na vorige burgemeester'
Ekurhuleni beste metro in Gauteng, wys peiling
Water: Ekurhuleni het groot planne